text: Kampvalg: Varde har fundet deres V-kandidat til folketinget
  29 februar 2016 kl. 19.52
  Mandag aften er der kampvalg i Varde, hvor Venstres kommende folketingskandidat i kredsen skal findes. 
  Fire kandidater kæmper mandag aften om at blive Venstres folketingskandidat i Vardekredsen. En stor gruppe Venstre-folk er mødt op til kampvalget, som skal afgøre, hvem der skal erstatte Hans Christian Thoning som Vardekredsens bud på et folketingsmedlem fra Venstre.
  Hans Christian Thoning kom ikke ind ved sidste valg, og efter valget meddelte Thoning, at han ikke ønskede at genopstille – og det er altså den direkte årsag til kampvalget.
  De fire kandidater er:
  Claus Christensen, 53-årig landmand fra Årre. Han er formand for Sydvestjysk Landboforening.
  Preben Friis-Hauge, 53-årig major fra Tistrup. Erfaren byråds- og regionsrådspolitiker i Varde Byråd og Region Syddanmark.
  Mads Sørensen, 37-årig minkavlet fra Sig. Blev byrådsmedlem i Varde ved seneste valg.
  Jan Wammen, 43-årig specialkonsulent i Kystdirektoratet fra Holstebro.  
  OPDATERET:
  Jan Wammen er røget ud efter første afstemningsrunde. Han fik kun 13 stemmer ud af de 389, der blev afgivet.
  Mads Sørensen er ude med 55 stemmer efter anden afstemningsrunde.
  Claus Christensen er valgt med 234 stemmer. Den 53-årige landmand fra Årre bliver dermed Venstres folketingskandidat i Varde.
  - Det er en stor overraskelse for mig. Jeg synes, jeg var oppe imod nogle kandidater, som var meget bedre, end jeg er, siger Claus Christensen umiddelbart efter sejren.
  